stanford-oval/wikipedia huggingface dataset:
Now That’s What I Call Music! 82

| Now That’s What I Call Music! 82  |
| --- | --- | --- |

Studioalbumin tiedot
 Äänitetty : 2011–2012
 Julkaistu: IRL 20. heinäkuuta 2012 UK 23. heinäkuuta 2012
 Tyylilaji: pop
 Kesto: 02.37.20
 Levy-yhtiö: Sony Music Entertainment, EMI, Virgin Music Group, UMG, Warner Music Group
Artistikokoelmien muut julkaisut
| Now That’s What I Call Music! 81 2012 | Now That’s What I Call Music! 82 2012 | Now That’s What I Call Music! 83 2012 |
Now That’s What I Call Music! 82 tai Now! 82 on tuplalevyllä varustettu kokoelma-albumi, joka julkaistiin Isossa-Britanniassa 23. heinäkuuta 2012. Se on 82. albumi Now!-albumisarjasta ja se on saatavilla CD:nä sekä ladattavana.
Now! 82 sisältää kaksitoista kappaletta, jotka ovat päässeet ensimmäiselle sijalle Britannian singlelistalla ja ne ovat: "We Are Young", "Call Me Maybe", "Payphone", "Feel the Love", "R.I.P.", "Part of Me", "This Is Love", "Call My Name", "Hot Right Now", "Young", "Turn Up the Music" ja "Sing".
Kappaleet

| --- | --- |
 CD 1 Fun feat. Monáe: We Are Young – 4.11  Carly Rae Jepsen: Call Me Maybe – 3.14  Maroon 5 feat. Wiz Khalifa: Payphone – 3.52  Flo Rida: Whistle – 3.44  Coldplay & Rihanna: Princess of China – 3.37  Rudimental feat. John Newman: Feel the Love – 4.27  Nicki Minaj: Starships – 3.30  Rihanna: Where Have You Been – 4.02  Rita Ora feat. Tinie Tempah: R.I.P. – 3.47  Conor Maynard: Can’t Say No – 3.13  Justin Bieber: Boyfriend – 2.52  Ed Sheeran: Small Bump – 4.18  D’banj: Oliver Twist – 3.54  Stooshe: Black Heart – 3.28  Katy Perry: Part of Me – 3.35  Marina & the Diamonds: Primadonna – 3.40  Paloma Faith: Picking Up the Pieces – 3.34  Train: Drive By – 3.16  Cover Drive: Sparks – 2.56  Jason Mraz: I Won’t Give Up – 3.17  Alex Clare: Too Close – 3.44  Emeli Sandé: My Kind of Love – 3.19 Kokonaispituus: 1:19:29 :  CD 2 will.i.am feat. Eva Simons: This Is Love – 4.07  Cheryl: Call My Name – 3.29  DJ Fresh feat. Rita Ora: Hot Right Now – 3.00  Tulisa: Young – 3.35  David Guetta feat. Nicki Minaj: Turn Me On – 3.20  Calvin Harris feat. Ne-Yo: Let’s Go – 3.46  Usher: Scream – 3.55  Jessie J feat. David Guetta: LaserLight – 3.29  Chris Brown: Turn Up the Music – 3.48  The Wanted: Chasing the Sun – 3.14  The Saturdays: 30 Days – 3.05  Loreen: Euphoria – 2.59  Swedish House Mafia: Greyhound – 3.36  Azealia Banks feat. Lazy Jay: 212 – 3.23  Plan B: ill Manors – 3.47  B.o.B: So Good – 3.33  Sway: Level Up – 2.53  Taio Cruz: There She Goes – 3.29  Labrinth: Express Yourself – 4.04  Scissor Sisters: Only the Horses – 3.42  Lawson: When She Was Mine – 3.38  Gary Barlow & The Commonwealth Band: Sing – 4.01 Kokonaispituus: 1:17:51
Listat

| Listat (2012) | Sija |
| --- | --- |
UK Compilations Chart: 1
UK Download Albums Chart: 1
Chloe McCarron

Chloe McCarron (s. 22. joulukuuta 1997) on pohjoisirlantilainen jalkapalloilija. Hän on pelipaikaltaan keskikenttäpelaaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 23 maaottelua ja tehnyt niissä yhden maalin. Hän pelasi ensimmäisen maaottelunsa helmikuussa 2015.
McCarron on edustanut Pohjois-Irlannissa Linfieldiä ja huhtikuusta 2021 alkaen Glentorania. Kaudella 2020–2021 hän pelasi Englannissa Birmingham Cityn joukkueessa.
Noksioinen

Noksioinen on Kangasalan osa-alue entisen Sahalahden kunnan alueella. Siellä sijaitsee Laipanmaan metsäalue ja muutamia järviä, jotka ovat Ahvenaisjärvi, Iso Saksijärvi, Keljonjärvi, Lakeenjärvi, Längelmävesi, Ojajärvi Pietijärvi ja Pohjanlahti.
Colonial Heights (Virginia)

| Colonial Heights |
| --- | --- |
 Liikennettä Colonial Heightsissä.

Valtio:  Yhdysvallat
Osavaltio:   Virginia
Piirikunta:  Colonial Heights ei kuulu piirikuntaan
Pinta-ala:  
 – Kokonaispinta-ala:  20,24 km²
 – Josta vettä:  0,32 km² 
Väkiluku (2010):  17 411
Aikavyöhyke:  UTC-5 (kesäaika UTC-4)
 
 Kaupungin kotisivut 
Infobox OKVirheellinen NIMI-arvo: 
Colonial Height on itsenäinen kaupunki Virginian osavaltiossa Yhdysvalloissa. Sen väkiluku oli vuoden 2010 väestönlaskennassa 17 411. Kaupunki perustettiin 1926 ja sai kaupunkioikeudet 1948. Greg Kochuba toimii Colonial Heightsin pormestarina.
Kuvia kaupungista

Southpark Mall -kauppakeskus.
Keystonen traktorimuseo.
Violet Bankin omakotitaloaluetta.
Aiheesta muualla

Kuvia tai muita tiedostoja aiheesta Colonial Heights (Virginia) Wikimedia Commonsissa
Columbianan piirikunta

Columbianan piirikunta on piirikunta Ohiossa, Yhdysvalloissa, joka on nimetty Kristoffer Kolumbuksen mukaan. Sen hallinnollinen keskus on Lisbon ja suurin kaupunki East Liverpool.
Maantiede

Columbianan naapuripiirikuntia ovat Jefferson etelässä, Carroll lounaassa, Stark lännessä, Mahoning pohjoisessa, Pennsylvanian puolella Lawrence ja Beaver sekä Hancock Länsi-Virginiassa kaakossa.
Väestö

Vuoden 2010 väestönlaskennan mukaan piirikunnassa oli 107 841 asukasta. Etniset ryhmät jakautuivat valkoisiin (95,7%), mustiin (2,1%), alkuperäisamerikkalaisiin (0,1%) ja aasialaisiin (0,2%).
Norfuk

| Norfolk |
| --- | --- |
Oma nimi:  Norfuk
Muu nimi:  Norfuk, Norfolk english
Tiedot
Alue:   Norfolkinsaari
Virallinen kieli:   Norfolkinsaari
Puhujia:  580 Norfolkissa, 36 Pitcairnissa
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  kreolikieli
Kieliryhmä:  englannin kreolit
Kielikoodit
ISO 639-3:  pih
 Ohje 
Norfuk eli norfolk on Norfolkinsaarella puhuttava kreolikieli. Se on sekoitus tahitia ja 1700-luvun englantia. Kielen toivat saarelle pitcairniläiset, jotka asuttivat Norfolkinsaaren vuonna 1856 ja kielet on perinteisesti niputettu yhdeksi kieleksi (pitcairn-norfolk). Norfukin kieli ei ole nykyään pitcairnin kielen kanssa keskenään täysin ymmärrettävää. Norfukin kielessä on kuitenkin enemmän vaikutteita englannista kuin pitcairnin kielessä. Norfuk on englannin ohella Norfolksaaren virallinen kieli.
Lisääntyvä matkailu saarelle on luonut paineita saaren asukkaille käyttää englantia, ja tämä aiheuttaa osaltaan kielen säilymiselle vaaran. Tämän vuoksi on käynnistetty useita hankkeita, joiden tarkoituksena on kielen säilymisen turvaaminen. Yhdistyneet kansakunnat listaa kielen vaaraantuneeksi. Kieli on puhekieli, ja sillä ei ole juurikaan kirjoitettu kirjallisuutta. Kielen standardisoimiseksi on tehty paljon työtä, mutta tyydyttävää lopputulosta ei ole vielä saatu aikaan. Ensimmäinen kielioppi ja sanakirja julkaistiin vuonna 1988.
Fonologia > Vokaalit

|  | Etinen> pitkä | Etinen> lyhyt | Takainen> pitkä | Takainen> lyhyt |
| --- | --- | --- | --- | --- |
| Suppea | iː |  | uː |  |
| Lähes suppea |  | ɪ |  | ʊ |
| Puoliväljä |  | ɛ |  | ʌ |
| Lähes väljä |  | æ |  |  |
| Väljä |  |  | ɑː | ɒ |
Osa vokaaleista voi esiintyä vain pitkänä tai vain lyhyinä. Difrongeja ovat [aɪ], [aʊ], [eɪ] ja [oʊ].
Lähde:
Fonologia > Konsonantit

|  | Labiaali | Dentaali | Alveolaari | Post- alveolaari | Palataali | Velaari | Glottaali |
| --- | --- | --- | --- | --- | --- | --- | --- |
| Nasaali | m |  | n |  |  | ŋ |  |
| Klusiili | p | b |  | t | d |  |  | k | g |  |
| Affrikaatta |  |  |  | ʧ | ʤ |  |  |  |
| Frikatiivi | f | θ | ð | s | ʃ | ʒ |  |  | h |
| Puolivokaali |  |  | ɹ |  | j |  |  |
| Lateraali |  |  | l |  |  |  |  |
Lähde:
Kielioppi ja sanasto

Norfukin kielioppi noudattelee englannin kielioppia, mutta poikkeaa siitä jonkin verran. Esimerkiksi muodollinen subjekti on useimmiten that eikä it: "that's raining= sataa".
Silmiinpistävää on se, että monet negatiivisia ja ei-toivottuja asioita kuvaavat sanat ovat peräisin tahitista: hoowi-hoowi (hyvin likainen), iwi (pätkä; rääpäle), hawa (uloste) ja nunu (kateellinen).
Persoonapronomineissa erotellaan englannin tavoin sukupuoli, ja tahitin tavoin kategorioita ovat duaali sekä inklusiivi-eksklusiivi -erottelu. Persoonapronominit norfukiksi:
|  |  | Yksikkö | Kaksikko | Monikko |
| --- | --- | --- | --- | --- |
| I pers. | inkl. | Ai | himii | wi |
| I pers. | ekskl. | Ai | miienhem (♂︎) miienher (♀︎) | wi |
| II pers. | II pers. | yu | yutuu | yorlyi |
| III pers. | III pers. | hi (♂︎) shi (♀︎) | demtuu | dem |
Aiheesta muualla

Wikipedia, vapaa tietosanakirja
Norfukin verkkokurssi (Arkistoitu – Internet Archive)
Chloe Esposito

| Mitalit> Maa:  Australia.Naisten nykyaikainen viisiottelu. Olympialaiset  | Mitalit> Maa:  Australia.Naisten nykyaikainen viisiottelu. Olympialaiset  | Mitalit> Maa:  Australia.Naisten nykyaikainen viisiottelu. Olympialaiset  | Maa:  Australia> Naisten nykyaikainen viisiottelu. |
| --- | --- | --- | --- |
|  Kultaa | Rio de Janeiro 2016 | yksilökilpailu |  |
Chloe Esposito (s. 17. syyskuuta 1991 Camden) on australialainen nykyaikainen viisiottelija ja olympiavoittaja. Esposito oli mukana Lontoon olympialaisissa 2012, jolloin hän sijoittui seitsemänneksi. Esposito sai paikan vuoden 2016 kesäolympialaisiin sijoittumalla neljänneksi Aasian ja Oseanian mestaruuskilpailuissa. Esposito voitti Rio de Janeiron olympialaisten nykyaikaisen viisiottelun silloisella olympiaennätyksellä. Vuonna 2007 Esposito teki historiaa kilpailemalle nuorimpana austaralialaisnaisviisinottelijana olympialaisten karsintakilpailussa.
Chloe Esposito tulee urheilijaperheestä, sillä hänen isänsä Daniel Esposito kilpaili nykyaikaisessa viisiottelussa vuoden 1984 olympialaisissa ja hänen veljensä Max on myös viisiottelija. Hänen pikkusiskonsa Emily on kilpaillut nuorten olympialaisissa pistooliammunnassa.
Nîmes Olympique

| Nîmes Olympique |
| --- | --- |

Koko nimi:  Nîmes Olympique
Perustettu:  1937
Kenttä:  Stade des Costières, Nîmes
– kapasiteetti:  18 482
Sarja:  Ranskan Ligue 2
Puheenjohtaja:   Jean-Marc Conrad
Päävalmentaja:   Pascal Plancque
Infobox OKNimi-testi OK: 
Nîmes Olympique on ranskalainen jalkapalloseura, joka on perustettu vuonna 1937 Lounais-Ranskan Nîmesissä. Se on historiansa aikana sijoittunut peräti viidesti toiseksi Ranskan korkeimmalla sarjatasolla Ligue 1:ssä, mutta mestaruutta se ei ole koskaan voittanut. Se on myös pelannut kolmesti Coupe de Francen finaalissa voittamatta turnausta kertaakaan. Joukkueen lempinimi on Les Crocodiles, krokotiilit.
Nîmes Olympiquen edeltäjä oli Henri Monnierin vuonna 1901 perustama Sporting Club Nîmois (SCN). Talousongelmien takia SCN lopetti toimintansa vuonna 1937. Paikallisten liikemiesten ansiosta seura muutti Lozère-Gardin alueelle Nîmesissä ja muutti nimensä Nîmes Olympiqueksi.
Seura pitää majaansa Nîmes'n kaupungista Gardin departementista. Se sai uuden stadionin Stade des Costières de Nîmesin 15. helmikuuta 1989.
Eric Cantona pelasi Nîmesissä 16 ottelua vuonna 1991.
Kaudeksi 2018–2019 Nîmes nousi pääsarjaan ensimmäistä kertaa 25 vuoteen.
Saavutukset

Coupe de France
Finaali: 1958, 1961, 1966
Ligue 2-mestaruudet: 1 (1950)
Coupe des Alpes: 1972
Aiheesta muualla

Wikimedia Commonsissa on kuvia tai muita tiedostoja aiheesta .
Joukkueen viralliset sivut (ranskaksi)
Nika Savolainen

| Nika Savolainen> Henkilötiedot |
| --- | --- |
Syntynyt: 1989 (ikä 34–35)
Kansalaisuus:  Suomi
Ammatti:  näyttelijä
Aiheesta muualla
IMDb 
Elonet
Nika Savolainen (s. 1989) on suomalainen näyttelijä, jolla on ollut roolit muun muassa elokuvissa Näkemiin Neuvostoliitto ja Omerta 6/12.
Savolainen puhuu suomen lisäksi ja venäjää, koska hänen äitinsä on kotoisin Neuvostoliitosta, ja hän on kielitaitonsa vuoksi ollut mukana elokuva- ja televisiotuotannoissa myös Venäjällä. Hän sai lukion jälkeen opiskelupaikan Helsingin Kauppakorkeakoulusta, mutta hänen äitinsä oli kuitenkin ilmoittanut hänet Moskovassa samana kesänä pidettäviin Venäjän valtion VGIK-elokuvakoulun pääsykokeisiin. Hän sopi äitinsä kanssa, että he käyvät vain lomamatkalla Moskovassa ja samalla hän käy pääsykokeessa lukemassa pari runoa, jonka jälkeen he käyvät juhlimassa sitä, että hän uskalsi mennä sinne, koska hän oli aina ollut ujo. Yllättäen hänet kuitenkin hyväksyttiin maineikkaaseen elokuvakouluun, jonne hyväksytään vain murto-osa hakijoista. Hän aloitti siellä syksyllä ja opiskeli vuosina 2010–2014.
Valikoitu filmografia

Omerta 6/12, Anya, 2021
Näkemiin Neuvostoliitto, äiti, 2020
Tuntematon sotilas, Nina, 2017
Jaettu rakkaustarina, 2017 (lyhyelokuva)
Sota ja mielenrauha, sairaanhoitaja, 2016
Napapiirin sankarit 2, ranskatar häissä, 2015
Tuurenmäki 98, Pia Lindroos, 2024
Jälkeläiset, Olivia ”Liv” Laine, 2022
Nyrkki, Irina Sergejeva, 2019
Huone 301, Niina, 2019
Bullets, Zara, 2018
Lähde:
Aiheesta muualla

Yrttiaho, Tuomas: Kuka varasti naisen DNA:n? Piinaava jännitysdraama syntyi suomalaisten ja tanskalaisten huippunäyttelijöiden kera Ilta-Sanomat.  30.1.2022. Viitattu 17.2.2023.
Nika Savolainen Näyttelijäliitto. Viitattu 17.2.2023.
Nuorten filosofiatapahtuma

Nuorten filosofiatapahtuma eli Nufit on suomalainen vuosittain järjestettävä tapahtuma, jossa nuorilla on tilaisuus keskustella eri alojen asiantuntijoiden kanssa. Tapahtuman tarkoituksena on tarjota tilaisuus nuorten kriittiselle ja luovalle filosofiselle sekä yhteiskunnalliselle pohdinnalle, ja siten edistää nuorten yhteiskunnallista osallistumista. Nufit on järjestetty vuodesta 2002 lähtien. Kävijöitä on noin tuhat.
Järjestäjät ja ohjelma

Tapahtumaa järjestää nykyisin 2016 perustettu Helsingin nuoret ajattelijat ry (Henna). Aiemmin taustalla oli työryhmä, johon osallistuivat Prometheus-leirin tuki ry, Helsingin yliopiston filosofian opiskelijoiden ainejärjestö Dilemma, Filosofian ja elämänkatsomustiedon opettajat eli FETO ry sekä vaihtuvat yhteistyökumppanit kuten tapahtumalle vuosina 2002–2007 puitteet tarjonnut Helsingin työväentalo eli Paasitorni, Helsingin Sanomat ja Filosofiaa Virossa ry. Vuonna 2008 pääyhteistyökumppani oli Espoon kaupunki. Tapahtuma syntyy pääasiassa vapaaehtoistyönä. Tapahtuman järjestämistä ehdotti vuonna 2001 Prometheus-leirin tuki ry:lle yhdistyksen nuorisoa kohdannut Ilkka Taipale.
Nufitin ytimenä on keskustelu nuorten ja yhteiskunnallisten vaikuttajien välillä. Alustajana toimiva asiantuntija esittelee ensin lyhyesti asiaansa, minkä jälkeen kaksi nuorta haastajaa keskustelevat aiheesta hänen kanssaan. Lopuksi yleisön joukosta voi pyytää puheenvuoroja ja esittää kysymyksiä alustajalle. Etuoikeus puheenvuorojen saamiseen on nuorilla. Haastajiksi haetaan suomalaisia alle 25-vuotiaita nuoria, jotka ovat kiinnostuneet filosofisista ja yhteiskunnallisista kysymyksistä. Alustajiksi on saatu monia tunnettuja henkilöitä, muiden muassa presidentti Tarja Halonen (aiheena ”Enemmistön valta ja vähemmistöjen oikeudet”), ulkoministeri Erkki Tuomioja (”Pahan akseli”), eduskunnan puhemies Paavo Lipponen (”Kansa haluaa, harva vastaa”), pankinjohtaja Sauli Niinistö (”Totuus ja politiikka”), kirjailija Kaari Utrio (”Syntinen nainen”), elokuvaohjaaja Aku Louhimies (”Halun kuva”) filosofit Pentti Linkola (”Voiko ihminen muuttua?”) ja Esa Saarinen (”Suurenmoisen elämän halu”) sekä arkkipiispa John Vikström (”Uskon todeksi”).
Nufitin yhteydessä järjestetään myös eri lukioiden edustajista koostuvien nelihenkisten joukkueiden välinen Sokrates-väittelykilpailu.
Teemat

Tapahtuman keskustelut liittyvät vuosittain vaihtuvaan teemaan. Teemoina ovat olleet:
2002 Oikeudenmukaisuus
2003 Vapaus
2004 Totuus
2005 Paha
2006 Halu
2007 Muutos
2008 Hyöty
2009 Ihmisyys
2010 Valta
2011 Harha
2012 Kauneus
2013 Ei
2014 Eurooppa
2015 Rakkaus
2016 Tuho
2017 Liike
Aiheesta muualla

Nuorten filosofiatapahtuman kotisivu.
Jokelin, Jantso: Cityhippien kieli. Aviisi 1/2007.
Coloris

| Coloris |
| --- | --- |

Kehittäjä:  Signum Victoriae
Julkaisija:  Avesoft
Suunnittelija:  Pertti Lehtinen Keijo Heljanko
Taiteilija:  Harri Granholm Mika Meriläinen Jyrki Kummola
Säveltäjä:  Tor Bernard Gausen Jean-Pierre Jandrain
Ohjelmoija:  Pertti Lehtinen Keijo Heljanko
Julkaistu:  1990
Lajityyppi:  pulmapeli
Pelimuoto:  yksinpeli
Ikäluokitus:  ESRB: M   PEGI: 16
Alusta:  Amiga, Atari ST
Jakelumuoto:  levyke
Lisää peliartikkeleitaVideopelien teemasivulla
Infobox OK       : 
Coloris on suomalaisen Signum Victoriaen kehittämä Columns-klooni, joka julkaistiin Amigalle vuonna 1990. Myöhemmin peli käännettiin Atari ST:lle.
Pelaaminen

Coloriksessa putoilee kolmen palan kokoisia palikoita kuiluun, ja pelaajan tehtävänä on yrittää välttää kuilun täyttyminen. Putoavaa palikkaa voi Tetriksen tapaan ohjata sivuttaissunnassa, mutta sitä ei voi kääntää, vaan ainoastaan palikan ruutujen värien järjestystä pystyy vaihtamaan. Värit määräytyvät sattumanvaraisesti viiden perusvärin valikoimasta. Palikkaa ohjaamalla ja värien järjestystä vaihtamalla on tarkoitus saada saman väriset ruudut kosketuksiin. Jos kolme saman väristä ruutua osuu vierekkäin, kyseiset ruudut poistuvat. Bonuspisteitä saa, jos onnistuu poistamaan kerralla enemmän palikoita, ja on myös mahdollista saada jokeri, jossa kaikki palikat ovat samanvärisiä.
Julkaisu

Pelin julkaisi enimmäkseen freeware-ohjelmien postimyyntiin keskittynyt yritys nimeltä Avesoft. Pelin hinta oli kaupassa halpapelin ja täyshintaisen väliltä. Myöhemmin sitä alettiin myydä halpapelinä Avesoftin postimyynnin kautta. Peliä ei yritetty myydä ulkomailla oikeustaistelun pelossa, koska Segan Columns-peli muistutti liikaa Colorista.
Kehitys

Alkumusiikista vastaa paremmin Walkman nimimerkillä tunnettu varsin nimekäs tuon ajan norjalainen demoskene-muusikko Tor Bernard Gausen. Myöhemmin samana vuonna kappaletta käytettiin lähes samassa muodossa Budbrain -ryhmän kuuluisassa Budbrain Megademossa. Demossa tuon kappaleen tekijäksi on ilmoitettu "unknown" (tuntematon).
Kehitys > Tekijät

Tekijätiimin nimeksi on mainittu Signum Victoriae
Ohjelmointi: Pertti Lehtinen ja Keijo Heljanko
Grafiikka: Harri Granholm, Mika Meriläinen ja Jyrki Kummola
Alkumusiikki: Tor Bernard Gausen
Pelimusiikki: Jean-Pierre Jandrain
Atari ST käännös: M. Pellinen ja V. Poikonen
Vastaanotto

Jukka Tapanimäki antoi MikroBitissä Coloriksen Amiga-versiolle täydet viisi tähteä.
Ruotsalainen Datormagazin -lehti antoi pelille 8/10 arvostelussaan (huom: kuva on pelistä Wild Streets).
Saksankielinen Amiga Joker -lehti antoi pelille 80% arvostelussaan.
Aiheesta muualla

Coloris MobyGamesissa (englanniksi)
Coloris Hall of Light -sivustolla (englanniksi)
Coloris LemonAmiga -sivustolla
Pelin musiikki alkuperäisformaatissa Unexotica kokoelmassa (vaatii ilmaisen Deliplayer (Windows) tai UADE (Linux) soitto-ohjelman)
Claudia Soto

Claudia Soto vuonna 2019.
Claudia Soto (s. 6. heinäkuuta 1993) on chileläinen jalkapalloilija. Hän on pelipaikaltaan keskikenttäpelaaja. Hän on pelannut Chilen naisten maajoukkueessa vuoden 2019 MM-kilpailujen päättyessä 27 maaottelua. MM-kilpailuissa hän pelasi yhden ottelun.
Soto pelasi kotimaassaan pitkään Colo-Colon joukkueessa mutta on siirtynyt sittemmin Brasiliaan.
Columbian yliopisto

| Columbian yliopisto> Columbia University in the City of New York |
| --- | --- |
  

Motto:  In lumine Tuo videbimus lumen (In Thy light shall we see the light)
Perustettu:  1754
Tyyppi:  Yksityinen
Säätiön varat:  5,94 miljardia dollaria
Rehtori:  Minouche Shafik
Henkilökunta:  3 224
Opiskelijoita:  5 530
Jatko-opiskelijoita:  14 692
Sijainti:  New York, New York  Yhdysvallat
Kampus:  Kaupunki
Maskotti:  Leijonat
Yhteistyö:  Ivy League
Sivusto:  http://www.columbia.edu
Columbian yliopisto (engl. Columbia University) on New Yorkissa sijaitseva yksityinen yliopisto. Se perustettiin vuonna 1754 Ison-Britannian kuninkaan Yrjö II:n myöntämällä erioikeudella, alkuun nimellä King's College. Yliopisto on New Yorkin osavaltion vanhin korkeakoulu ja koko Yhdysvaltojen viidenneksi vanhin. Columbia kuuluu itärannikon kahdeksan yksityisen huippukorkeakoulun verkostoon Ivy Leagueen, ja se sijoittuu säännöllisesti kärkitiloille maailman yliopistorankingeissa [lähde? ].
Suurin osa yliopiston rakennuksista sijaitsee Manhattanilla. Yliopisto työllistää yli 3 000 ihmistä, ja yliopiston kirjoilla on noin 22 000 opiskelijaa. Opiskelijoista noin kolmannes suorittaa alempaa korkeakoulututkintoa ja kaksi kolmannesta tätä ylemmätasoisia opintoja. Kansainvälisiä opiskelijoita on noin neljännes kaikista opiskelijoista.
Yliopiston tunnetuimpiin tiedekuntiin kuuluvat muun muassa lääketieteellinen, kauppatieteellinen, oikeustieteellinen ja kasvatustieteellinen. Yliopiston kirjastossa on yli yhdeksän miljoonaa kirjaa. Yliopiston sisäänpääsyprosentti on noin 10 prosenttia.
Yliopistossa on opiskellut tai opettanut 81 Nobel-palkinnon voittajaa, joista 39 on valmistunut Columbiasta.
Maailman viidensadan huippuyliopiston Shanghai-yliopistovertailussa Columbian yliopisto sai vuonna 2014 sijaluvun 8. Se luokiteltiin seitsemänneksi parhaaksi yhdysvaltalaiseksi yliopistoksi.
Yliopisto julkaisee Yhdysvaltain toiseksi vanhinta opiskelijalehteä, Columbia Daily Spectatoria.
Columbian yliopistossa on opiskellut monia julkisuuden henkilöitä, esimerkiksi Paul Robeson, Allen Ginsberg, Laurie Anderson, Theodore Roosevelt, Franklin D. Roosevelt, Boutros Boutros-Ghali, Madeleine Albright, Lou Gehrig, Ruth Bader Ginsburg, Monica Lewinsky, Lionel Trilling, Manuel Rivera-Ortiz ja Benjamin Spock. Suomalaisia Columbian yliopistossa opiskelleita ovat ainakin Aatos Erkko, arkkitehti Teemu Kurkela, Marko Ahtisaari, Sampo Haapamäki, Johan Tallgren, Michael Quarshie ja Kimmo Sasi.
Rehtorit

Seuraavat henkilöt ovat toimineet Columbian yliopiston rehtoreina:
| --- | --- |
 1754–1763: Samuel Johnson  1763–1775: Myles Cooper  1775–1776: vt. Benjamin Moore  1784–1787: George Clinton  1787–1800: William Samuel Johnson  1801: Charles Henry Wharton  1801–1810: Benjamin Moore  1811–1829: William Harris  1829–1842: William Alexander Duer  1842–1849: Nathaniel Fish Moore  1849–1863: Charles King  1864–1888: Frederick Augustus Porter Barnard 1867: vt. Henry Drisler :  1888–1889: Henry Drisler  1890–1901: Seth Low 1899: vt. John Howard Van Amringe  1902–1945: Nicholas Murray Butler  1945–1948: vt. Frank D. Fackenthal  1948–1953: Dwight D. Eisenhower  1953–1968: Grayson L. Kirk  1969–1970: Andrew W. Cordier  1970–1980: William J. McGill  1980–1993: Michael I. Sovern  1993–2002: George Erik Rupp  2002–2023: Lee Bollinger  2023– Minouche Shafik
Aiheesta muualla

Kuvia tai muita tiedostoja aiheesta Columbian yliopisto Wikimedia Commonsissa
Columbia University
Open Content Alliance
Adobe
Biodiversity Heritage Library Project
Columbian yliopisto
Emory University
European Archive
HP Labs
Internet Archive
Johns Hopkins University Libraries
Missouri Botanical Garden
MSN Search
National Archives
National Archives
O’Reilly Media
Prelinger Archives
Research Libraries Group
Ricen yliopisto
Smithsonian Institution Libraries
University of British Columbia (virallistamatta)
Kalifornian yliopisto
University of Illinois at Urbana-Champaign
Toronton yliopisto
Yahoo
Claudia Presăcan

| Mitalit> Maa:   Romania.Naisten telinevoimistelu. Olympialaiset  | Mitalit> Maa:   Romania.Naisten telinevoimistelu. Olympialaiset  | Mitalit> Maa:   Romania.Naisten telinevoimistelu. Olympialaiset  | Maa:   Romania> Naisten telinevoimistelu. |
| --- | --- | --- | --- |
|  Kultaa | Sydney 2000 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Dortmund 1994 | joukkuekilpailu |  |
|  Kultaa | Sabae 1995 | joukkuekilpailu |  |
|  Kultaa | Lausanne 1997 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Pietari 1998 | joukkuekilpailu |  |
|  Pronssia | Pietari 1998 | moniottelu |  |
|  Pronssia | Pietari 1998 | eritasonojapuut |  |
Maria Claudia Presăcan (s. 28. joulukuuta 1979 Sibiu) on romanialainen entinen telinevoimistelija, olympiavoittaja, maailman- ja Euroopan mestari.
Presăcan voitti Romanian joukkueessa olympiakultaa Sydneyn kesäolympialaisissa 2000, kolme maailmanmestaruutta ja kerran Euroopan mestaruuden. Lisäksi hän voimisteli kaksi henkilökohtaista EM-mitalia Pietarissa 1998.